Na Slovensko prichádza kontroverzná anglická zoznamovacia šou Naked Attraction. Do svojej ponuky programov ju zaradila internetová televízia Mall.tv. Je to však veľmi netradičná zoznamka, pretože stretnutia sa začínajú tam, kde sa iné zoznamovacie stretnutia môžu končiť - pri nahých telách. V "zoznamke" si jeden oblečený záujemca či záujemkyňa vyberá zo 6 nahých adeptov alebo adeptiek na svoje budúce rande.
Nahí adepti sú najprv ukrytí v kabínkach, no postupne sa zdola nahor odhaľujú. Po odhalení po pás je vyradený prvý adept, po odhalení po krk druhý adept, po odhalení celej postavy tretí a z posledných dvoch si záujemca vyberie toho alebo tú, s ktorou napokon pôjde na už oblečené rande. Môže si ale vybrať aj oboch či obe, je to len na preferenciách všetkých zúčastnených.
Vo Veľkej Británii šou odštartovala v júli 2016 a v roku 2020 sa vysielala jej už 7. séria. Zoznamovacia šou mala svoje národné vysielania v Nemecku, Dánsku, Taliansku a Fínsku, v tomto roku je plánovaná v Poľsku. Internetová televízia Mall.tv získala opcie na prípadné národné verzie na Slovensku a v Čechách.
Diváci si aktuálne môžu pozrieť epizódy z pôvodnej britskej verzie. Už od začiatku reláciu moderuje Anna Richardson, 50-ročná uznávaná moderátorka, ktorá už od roku 2014 tvorí trvalý pár so Sue Perkins, o rok staršou britskou herečkou, moderátorkou a spisovateľkou.
V domácej Veľkej Británii si kontroverzná zoznamovacia šou získala protichodné reakcie - ako odporcov, tak milovníkov. Odporcovia vypočutí neboli, nakoľko šou nezobrazuje žiadny vulgárny či rušivý sexuálny obsah, iba anatomicky nahé telá. Na druhej strane, milovníci šou vnímajú veľmi pozitívne, že ukazuje rozličné formy lásky, a to aj vo sfére LGBT.
_________________________________
POZRI SI AJ NAŠE VIDEO:
Tiež si pozri...Instagram zmenil pravidlá nahoty, pomohla kampaň plus size modelky Lady Gaga sa ukázala nahá. Followeri jej vzdávajú poklonu aj obdiv